CELEX: 62019TN0186
Language: sk
Date: 2019-03-29 00:00:00
Title: Vec T-186/19: Žaloba podaná 29. marca 2019 — Zubedi/Rada

3.6.2019   
            
            
               SK
            
            
               Úradný vestník Európskej únie
            
            
               C 187/82
            
         
      Žaloba podaná 29. marca 2019 — Zubedi/Rada
      (Vec T-186/19)
      (2019/C 187/88)
      Jazyk konania: angličtina
      
         Účastníci konania
      
      
         Žalobca: Khaled Zubedi (Damašek, Sýria) (v zastúpení: M. Lester, QC a M. O’Kane, solicitor)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil vykonávacie rozhodnutie Rady (SZBP) 2019/87 z 21. januára 2019 (1) a vykonávacie nariadenie Rady (SZBP) 2019/85 z 21. januára 2019 (2) v rozsahu, v akom sa týkajú žalobcu, a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Žalobca na podporu svojej žaloby uvádza jeden žalobný dôvod založený na tom, že žalovaná sa dopustila zjavne nesprávneho posúdenia tým, že zaradila žalobcu do zoznamu osôb, ktorým sa ukladajú reštriktívne opatrenie Únie týkajúce sa Sýrie.
      Žalobca bol zaradený do vykonávacieho rozhodnutia Rady (SZBP) 2019/87 a vykonávacieho nariadenia Rady (EÚ) 2019/85 na základe toho, že je jedným zo skupiny úspešných podnikateľov v Sýrii, ktorí boli žalovanou obvinení, že dosahujú obchodné úspech z dôvodu podpory režimu prezidenta Assada vytváraním partnerstiev so štátom podporovanými spoločnosťami na rozvoj pôdy, ktorá bola vyvlastnená ľuďom vysídleným v dôsledku konfliktu v Sýrii. Toto tvrdenie je s ohľadom na žalobcu zjavne nepravdivé, kritériá na jeho zaradenie neboli splnené a tvrdenia žalovanej sa teda zakladalo na nedostatočnom základe.
      
         (1)  Vykonávacie rozhodnutie Rady (SZBP) 2019/87 z 21. januára 2019, ktorým sa vykonáva rozhodnutie 2013/255/SZBP o reštriktívnych opatreniach voči Sýrii (Ú. v. EÚ L 18, 2019, s. 13).
      
         (2)  Vykonávacie nariadenie Rady (EÚ) 2019/85 z 21. januára 2019, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 18, 2019, s. 4).